Bispedømmet Trieste i Italia
Bispedømmet Trieste - nordøst
**Giampaolo Crepaldi** (født 29. september 1947 i Pettorazza Grimani i provinsen Rovigo i Italia) er biskop av Trieste.

Liv og virke
------------

### Prest

Giampaolo Crepaldi ble presteviet den 17. juli 1971 i sognekirken i Villadose, av biskop Giovanni Mocellini for bispedømmet Adria (som senere ble bispedømmet Adria-Rovigo).. Han var deretter sokneprest i Villadose, Villanova del Ghebbo og Castelmassa. Crepaldi oppnådde sin grad i filosofi fra universitetet i Bologna i 1975 og sitt diplom i filosofi fra universitetet i Padova i 1977. I 1981 mottok han sin doktorgrad i katolsk teologi fra Det pavelige universitet Urbaniana.

I 1977 ble Giampaolo Crepaldi delegat for sosial pastoral omsorg i bispedømmet Adria-Rovigo og direktør for bispedømmesenteret for utdannelse og etterutdannelse. Fra 1985 til 1986 var han sogneprest i Cambio. 

I 1986 ble Crepaldi direktør for avdelingent for sosiale spørsmål og arbeid ved den italienske bispekonferansen. I 1994 ble han utnevnt til undersekretær for Det pavelige råd for rettferdighet og fred.

### Biskop i kurien

Den 3. mars 2001 utnevnte pave Johannes Paul II ham til titulærerkebiskop av Bisarcio og sekretær for det pavelige råd for rettferdighet og fred. Johannes Paul II bispeviet ham til biskop 19. mars samme år i Peterskirken; medkonsekratorer var kardinal Angelo Sodano og kardinal Giovanni Battista Re.

I 2003 grunnla han det internasjonale senter «Cardinal Van Thuan» for studiet av Kirkens sosiallære, og ble selv dets president. Det var oppkalt etter den da nettopp avdøde vietnamesiske erkebiskop og kardinal François-Xavier Nguyên van Thuân (1928-2002). Crepaldi publiserte mange bøker om temaer knyttet til den katolske sosiallære.

### Biskop-erkebiskop av Trieste

Den 4. juli 2009 utnevnte pave Benedikt XVI ham til biskop av Trieste og ga ham den personlige tittelen erkebiskop. Innsettelsen fant sted 4. oktober samme år.

I forbindelse med bryllupet til to homoseksuelle par i mai 2015 kalte Crepaldi «angrepene på ekteskapet som en forening av en mann og en kvinne» for et «selvmord for menneskeheten».

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio, O.P. (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop *Giampaolo Crepaldi* (1947-) \*1951

Referanser
----------

1. ↑   .  Manglende eller tom `|tittel=` (hjelp)
2. ↑  *Rinuncia del Vescovo di Trieste (Italia) e Nomina del Successore*, i:Bollettino' 4. juli 2009.
3. ↑  *Il vescovo di Trieste Giampaolo Crepaldi: Attachi alla famiglia sono un suicido dell'umanità*, *ilpiccolo.gelotal.it*, 31. mai 2015
4. ↑  catholic-hierarchy.org crepaldi, lest 15. februar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |